പാക്കിസ്ഥാനില് ക്ഷേത്രത്തില് ആക്രമണം ന്യൂനപക്ഷങ്ങളെ സംരക്ഷിക്കുന്നതില് പൂര്ണമായും പരാജയപ്പെട്ടുവെന്ന് ഇന്ത്യ ന്യൂഡല്ഹി: പാക്കിസ്ഥാനില് ഹിന്ദു ക്ഷേത്രത്തിന് നേരെയുണ്ടായ ആക്രമണത്തില് രൂക്ഷമായ വിമര്ശനവുമായി ഇന്ത്യ. പാക്കിസ്ഥാന് മതന്യൂനപക്ഷങ്ങളെ സംരക്ഷിക്കുന്നതില് പൂര്ണമായും പരാജയപ്പെട്ടുവെന്നും അവര്ക്കെതിരായ ആക്രമണങ്ങള് അപലപനീയമാണെന്നും ഇന്ത്യ വ്യാഴാഴ്ച പറഞ്ഞു. കഴിഞ്ഞ ദിവസമാണ് പാക്കിസ്ഥാനിലെ പഞ്ചാബ് പ്രവിശ്യയില് ഒരു സംഘം ആളുകള് ക്ഷേത്രം ആക്രമിക്കുകയും വിഗ്രഹങ്ങള്ക്ക് കേടുപാട് വരുത്തുകയും ചെയ്തത്. ന്യൂനപക്ഷങ്ങള്ക്കെതിരെയുള്ള ഇത്തരം അക്രമങ്ങളും പീഡനങ്ങളും പാകിസ്ഥാനില് നിര്ബാധം തുടരുകയാണെന്ന് വിദേശകാര്യ മന്ത്രാലയ വക്താവ് അരിന്ദം ബാഗ്ചി പറഞ്ഞു. ക്ഷേത്രം ആക്രമിക്കുന്നതിനു പുറമേ, ചുറ്റുവട്ടത്തെ ഹിന്ദു ചുറ്റുമുള്ള വീടുകളും ആക്രമിക്കപ്പെട്ടു. ന്യൂനപക്ഷ സമുദായങ്ങള്ക്കെതിരായ അക്രമം, വിവേചനം, പീഡനം, ആരാധനാലയങ്ങള്ക്ക് നേരെയുള്ള ആക്രമണം എന്നിവ പാകിസ്ഥാനില് നിര്ബാധം തുടരുകയാണ്, അദ്ദേഹം കൂട്ടിച്ചേര്ത്തു. ഇത്തരം സാഹചര്യങ്ങളില് ഭരണകൂടം നിഷ്ക്രിയരായി നോക്കി നില്ക്കുകയാണ്. ഈ സ്ഥാപനങ്ങളെയും ആരാധനാലയങ്ങളെയും സംരക്ഷിക്കുന്നതില് ഒന്നും ചെയ്യുന്നില്ലെന്നും അദ്ദേഹം ആരോപിച്ചു. വ്യാഴാഴ്ച ഉച്ചയ്ക്ക് ഇന്ത്യ പാകിസ്താന്റെ ചാര്ജ് ഡി അഫയേഴ്സിനെ വിളിച്ചുവരുത്തി ഇന്ത്യ പ്രതിഷേധം അറിയിച്ചിരുന്നു. ന്യൂനപക്ഷ സമുദായത്തിന്റെ മതസ്വാതന്ത്ര്യത്തിനും അവരുടെ ആരാധനാലയങ്ങളുടെ സംരക്ഷണത്തിനുമെതിരായ തുടര്ച്ചയായ ആക്രമണങ്ങളില് കടുത്ത ആശങ്ക പ്രകടിപ്പിച്ചു. This is Indias first city to achieve 100 Covid19 vaccination ബുധനാഴ്ചയാണ് പഞ്ചാബ് പ്രവിശ്യയിലെ ക്ഷേത്രം ആക്രമിക്കുകയും വിഗ്രഹങ്ങള്ക്ക് കേടുപാട് വരുത്തുകയും ചെയ്തത്. ക്ഷേത്രത്തിന്റെ ഒരു ഭാഗം അഗ്നിക്ക് ഇരയാക്കുകയും ചെയ്തിരുന്നു. സംഭവം നിയന്ത്രിക്കുന്നതില് പൊലിസ പരാജയപ്പെട്ടപ്പോള് സൈന്യം നേരിട്ടെത്തുകയായിരുന്നെന്നും രാജ്യാന്തര മാധ്യമങ്ങള് റിപ്പോര്ട്ട് ചെയ്യുന്നു. ലാഹോറില് നിന്നും 590 കിലോ മീറ്റര് അകലെ റഹിം യാര് ഖാന് എന്ന ജില്ലയിലെ ഭോങ് നഗരത്തിലാണ് ക്ഷേത്രം. പതിറ്റാണ്ടുകളായി മുസ്ലീങ്ങളും ഹിന്ദുക്കളും സമാധാനപരമായി ജീവിക്കുന്ന ഭോങ്ങിലെ സംഘര്ഷത്തിന് കാരണമായ പ്രദേശത്തെ സെമിനാരിയിലെ ഒരു ലൈബ്രറിയില് കഴിഞ്ഞയാഴ്ച ഒരു എട്ടുവയസ്സുള്ള ഒരു ഹിന്ദു കുട്ടി മൂത്രമൊഴിച്ചതാണ്, പിടിഐ റിപ്പോര്ട്ടില് പറയുന്നു. ഇതിന് പിന്നാലെയാണ് പ്രദേശത്ത് സംഘര്ഷ സംഭവങ്ങള്ക്ക് തുടക്കമാകുന്നത്. എന്നാല് ഇപ്പോള് സ്ഥിതിഗതികള് ശാന്തമാണെന്നാണ് റിപ്പോര്ട്ടുകള്. source: oneindia.com